Diari Oficial de la Generalitat Valenciana


Sumari del DOGV 2532, del 19-06-1995 (1995/835092)

DECRET 107/1995, de 6 de juny, del Govern Valencià, pel qual s'aprova la concessió d'avals de la Generalitat Valenciana a Ferrocarrils de la Generalitat Valenciana.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/06/06/107/dof/vci/html**

### Dades del document

Número de DOGV
:   2532

Data del DOGV
:   19-06-1995

Secció del DOGV
:   DISPOSICIONS GENERALS

Número del document
:   1995/835092


Data del document
:   06-06-1995

Organisme emissor
:   Conselleria d'Economia i Hisenda

Tipus de document
:   Decret

DECRET 107/1995, de 6 de juny, del Govern Valencià, pel qual s'aprova la concessió d'avals de la Generalitat Valenciana a Ferrocarrils de la Generalitat Valenciana.   
La Llei d'Hisenda Pública de la Generalitat Valenciana, autoritza el Govern Valencià per a la concessió d'avals dins de determinades condicions que s'hi fixen.   
D'altra banda, la Llei 13/1994, de 31 de desembre, de Pressupostos de la Generalitat Valenciana per a l'exercici de 1995, recull en l'article 17 una consignació de crèdit per a la concessió d'avals a Ferrocarrils de la Generalitat Valenciana de 6.000 milions de pessetes.  
Així mateix, la Llei d'Hisenda Pública esmentada estableix en l'article 84.4, modificat per la disposició addicional setena de la Llei 6/1993, de 31 de desembre, de Pressupostos de la Generalitat Valenciana per a l'exercici 1994, que podrà renunciar-se al benefici d'excussió establert en l'article 1.830 del Codi Civil en el supòsit que els beneficiaris dels avals foren empreses de la Generalitat Valenciana sempre que es tracte d'operacions de finançament a llarg termini d'actuacions derivades de projectes d'inversió emmarcats en els objectius plurianuals de planejament econòmic del Govern Valencià.  
Basant-se en la normativa esmentada, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 6 de juny de 1995,  
DECRETE:  
Article primer  
Autoritzar el conseller d'Economia i Hisenda per a la firma d'avals de Tresoreria a favor de Ferrocarrils de Generalitat Valenciana, destinats a garantir les obligacions d'operacions de crèdit que s'han de concertar amb el Banco Europeo de Inversiones, per un import global de fins a 6.000 milions de pessetes de principal, o l'equivalent en divises segons la conversió efectuada per aquest banc, amb la finalitat de finançar les inversions que ha de realitzar Ferrocarrils de la Generalitat Valenciana en el projecte Metro València 3.  
Així mateix, és autoritzat per atorgar avals destinats a garantir obligacions derivades de la utilització d'instruments financers de cobertura, vinculats a les operacions de crèdit a què fa referència el paràgraf anterior.  
Article segon  
D'acord amb l'autorització establerta en l'article 84.4 de la Llei d'Hisenda Pública de la Generalitat Valenciana, modificat per la disposició addicional setena de la Llei 6/1993, de 31 de desembre, de Pressupostos de la Generalitat Valenciana per a l'exercici 1994, en l'atorgament dels avals a què fa referència l'article anterior, es renunciarà al benefici d'excussió recollit en l'article 1.830 del Codi Civil.  
DISPOSICIó FINAL  
Autoritzar el conseller d'Economia i Hisenda perquè determine les altres condicions dels avals que s'han de prestar en el marc del que estableix aquest decret i la Llei d'Hisenda Pública.  
València, 6 de juny de 1995  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI